लेकिन उनके टैक्स दस्तावेज़ों से पता चलता है कि उन्होंने पहले से कहीं ज़्यादा दर से टैक्स चुकाया है.ओबामा ने 2013 में 481,098 डॉलर कमाए जबकि 2012 में उनकी आमदनी 608,611 डॉलर रही. लेकिन उन्होंने 2013 में अपनी आमदनी पर 20.4 टैक्स चुकाया जबकि इससे एक साल पहले उन्होंने 18.4 प्रतिशत टैक्स दिया था. टैक्स में होने वाली वृद्धि ओबामा की नीतियों के मुताबिक ही है.ओबामा और उनकी पत्नी ने 59,251 डॉलर की रकम धर्मार्थ संस्थाओं को दान की है.वैसे 2009 के बाद से ओबामा की आमदनी लगातार घट रही है. 2009 में उन्होंने पहली बार राष्ट्रपति पद संभाला था और उस साल उनकी आमदनी 55 लाख डॉलर थी जिसमें से ज़्यादातर धन उनकी किताब ‘ड्रीम्स फ़्रॉम माय फ़ादर’ और ‘द ऑडेसिटी ऑफ़ होप’ से मिला था.बतौर राष्ट्रपति ओबामा का सालाना वेतन चार लाख डॉलर है. वहीं अमरीका की प्रथम महिला को 98,167 डॉलर मिलते हैं.व्हाइट हाउस ने उप राष्ट्रपति जो बाइडेन और उनकी पत्नी जिल की आमदनी का ब्यौरा भी दिया है जिनकी आदमनी 407,007 डॉलर रही जबकि उन्होंने 23.7 प्रतिशत टैक्स चुकाया.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)